CELEX: 62012CB0117
Language: el
Date: 2013-02-07 00:00:00
Title: Υπόθεση C-117/12: Διάταξη του Δικαστηρίου (όγδοο τμήμα) της 7ης Φεβρουαρίου 2013 [αίτηση του Audiencia Provincial de Burgos (Ισπανία) για την έκδοση προδικαστικής αποφάσεως] — La Retoucherie de Manuela S. L. κατά La Retoucherie de Burgos S. C. [Άρθρο 99 του Κανονισμού Διαδικασίας — Ανταγωνισμός — Συμφωνίες μεταξύ επιχειρήσεων — Άρθρο 81 ΕΚ — Εξαίρεση ανά κατηγορίες κάθετων συμφωνιών — Κανονισμός (ΕΚ) 2790/1999 — Άρθρο 5, στοιχείο β' — Υποχρέωση μη ανταγωνισμού επιβαλλόμενη στον αγοραστή σύμφωνα με όρο συμβάσεως δικαιοχρήσεως — Χώροι και οικόπεδα στα οποία ο αγοραστής είχε δραστηριοποιηθεί κατά τη διάρκεια της συμβάσεως]

13.4.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 108/8
            
         Διάταξη του Δικαστηρίου (όγδοο τμήμα) της 7ης Φεβρουαρίου 2013 [αίτηση του Audiencia Provincial de Burgos (Ισπανία) για την έκδοση προδικαστικής αποφάσεως] — La Retoucherie de Manuela S. L. κατά La Retoucherie de Burgos S. C.
   (Υπόθεση C-117/12) (1)
   
   (Άρθρο 99 του Κανονισμού Διαδικασίας - Ανταγωνισμός - Συμφωνίες μεταξύ επιχειρήσεων - Άρθρο 81 ΕΚ - Εξαίρεση ανά κατηγορίες κάθετων συμφωνιών - Κανονισμός (ΕΚ) 2790/1999 - Άρθρο 5, στοιχείο β' - Υποχρέωση μη ανταγωνισμού επιβαλλόμενη στον αγοραστή σύμφωνα με όρο συμβάσεως δικαιοχρήσεως - Χώροι και οικόπεδα στα οποία ο αγοραστής είχε δραστηριοποιηθεί κατά τη διάρκεια της συμβάσεως)
   2013/C 108/16
   Γλώσσα διαδικασίας: η ισπανική
   
      Αιτούν δικαστήριο
   
   Audiencia Provincial de Burgos
   
      Διάδικοι στην υπόθεση της κύριας δίκης
   
   La Retoucherie de Manuela S. L.
   
      κατά
   
   La Retoucherie de Burgos S. C.
   
      Αντικείμενο
   
   Αίτηση εκδόσεως προδικαστικής αποφάσεως — Audiencia Provincial de Burgos — Ερμηνεία του άρθρου 5, στοιχείο β', του κανονισμού (ΕΚ) 2790/1999 της Επιτροπής, της 22ας Δεκεμβρίου 1999, για την εφαρμογή του άρθρου 81, παράγραφος 3, της Συνθήκης σε ορισμένες κατηγορίες κάθετων συμφωνιών και εναρμονισμένων πρακτικών (ΕΕ L 336, σ. 21) — Απαλλαγή κατά κατηγορίες — Μη απαλλασσόμενες προσβολές του ανταγωνισμού — Όροι που επιβάλλονται στον αγοραστή μετά από σύμβαση δικαιοχρήσεως — Έννοια των «χώρων και οικοπέδων στα οποία ο αγοραστής είχε δραστηριοποιηθεί κατά τη διάρκεια της σύμβασης»
   
      Διατακτικό
   
   Το άρθρο 5, στοιχείο β', του κανονισμού (ΕΚ) 2790/1999 της Επιτροπής, της 22ας Δεκεμβρίου 1999, για την εφαρμογή του άρθρου 81 παράγραφος 3, (ΕΚ) σε ορισμένες κατηγορίες κάθετων συμφωνιών και εναρμονισμένων πρακτικών, έχει την έννοια ότι το τμήμα της φράσεως «χώροι και (…) οικόπεδα στα οποία ο αγοραστής είχε δραστηριοποιηθεί κατά τη διάρκεια της συμβάσεως» αφορά αποκλειστικώς τους χώρους στους οποίους προσφέρονται προς πώληση τα συμβατικώς προβλεπόμενα αγαθά ή παρέχονται οι συμβατικώς προβλεπόμενες υπηρεσίες και όχι το σύνολο του εδάφους επί του οποίου τα εν λόγω αγαθά ή υπηρεσίες δύνανται να πωλούνται βάσει συμβάσεως δικαιοχρήσεως.
   
      (1)  ΕΕ C 151 της 26.5.2012.